Un rezultat incredibil din campionatul Ungariei la U14 a stârnit controverse în țara vecină. Formația maghiară Kerekegyhaz a câștigat cu 43-1 în fața Palmonostora și a luat titlul la Under 14, scrie Gazeta Sporturilor. Asta în condițiile în care Kerekegyhaz avea nevoie de un succes la 41 de goluri diferență în ultima etapă pentru a fi campioană.
Înaintea ultimei etape GYFE Miklos și Kerekegyhaz erau la egalitate în fruntea campionatului înainte de ultima rundă, cu 40 de puncte. Mikos și-a câștigat meciul din ultima etapă, cu 1-0, și deja se pregătea de sărbătoare. Doar că rezultatul înregistrat de contracandidata sa a schimbat totul, generând controverse în Ungaria.
Federația maghiară s-a sesizat după rezultat și a deschis o anchetă, potrivit sursei citate.